සිංහල, දෙමළ අලුත් අවුරුදු සමයේදී වැඩි වශයෙන් ප්‍රසංග සංවිධාන වන අතර, සෞඛ්‍ය බලධාරීන් මෙතෙක් ප්‍රසංග සඳහා අවසර ලබා නොදීම හේතුවෙන් කර්මාන්තයේ නිරත පිරිස දැඩි දුෂ්කරතාවලට ලක්ව ඇති බව වාර්තාවනවා.එළිමහන් ප්‍රාසාංගික කලාකරුවන්ගේ ඒකාබද්ධ සංගමයේ සභාපති ෆ්ලෑෂ්බෑක් සංගීත කණ්ඩායමේ නායක රොෂාන් ප්‍රනාන්දු කියා සිටියේ මේ වනවිට වසර දෙකක පමණ කාලයක් සිය වෘත්තිය කර ගැනීමට නොහැකිවී ඇති බවයි.ශ්‍රී ලංකා ප්‍රසංග සම්බන්ධීකාරක, සැණකෙළි උපාංග සම්පාදක, කලා හා සංස්කෘතික සංගමයේ සභාපති ජීවා කස්තුරිරත්න කියා සිටියේ මේ වනවිට සැණකෙළි සහ ප්‍රසංග කලා ආශ්‍රිතව කර්මාන්තයේ නිරත පුද්ගලයින්ගේ ආදායම් මාර්ග අහිමිව ඇති බවයි.මේ අතර සෞඛ්‍ය උපදෙස් මත සංගීත සංදර්ශන පැවැත්වීම සම්බන්ධයෙන් ඉදිරියේදී ජනාධිපති ගෝඨාභය රාජපක්ෂ සමඟ සාකච්ඡා කරන බවයි තරුණ කටයුතු හා ක්‍රීඩා අමාත්‍ය නාමල් රාජපක්ෂ කියා සිටියේ.